
Alsószentiván Község Önkormányzat Képviselő-testületének
8/2014. (IX. 1.) önkormányzati rendelete

a képviselő-testület és szervei szervezeti és működési szabályzatáról szóló

1/2014. (II. 7.) önkormányzati rendeletének módosításáról

Alsószentiván Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1.§ A képviselő-testület és szervei szervezeti és működési szabályzatáról szóló 1/2014. (II. 7.) önkormányzati rendelet (továbbiakban: alaprendelet) bevezető része helyébe a következő rendelkezés lép:

„Alsószentiván Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:”

2.§ Az alaprendelet 6.§ (3) bekezdése helyébe a következő rendelkezés lép:
„(3) Az alakuló ülést a megválasztott polgármester hívja össze és vezeti.
3.§ Az alaprendelet 9.§ (7) bekezdése helyébe a következő rendelkezés lép:

„(7) A képviselő-testület ülésére tanácskozási joggal meg kell hívni: 

a) a jegyzőt,
b) a választókerület országgyűlési képviselőjét

c) a Fejér Megyei Kormányhivatal Sárbogárd Járási Hivatalának vezetőjét
d) a napirend előadóját
e) az önszerveződő közösségek képviselőit a tevékenységi körüket érintő napirendek tárgyalására. 
f) bizottság nem képviselő tagjait a bizottság által előterjesztett, véleményezett vagy ellenőrzött napirend pont tárgyalására, 

g) egyes napirendi pontok tárgyalásában érintett személyeket és szervezeteket a polgármester külön meghívása alapján.

4.§ Az alaprendelet 22.§ -a helyébe a következő rendelkezés lép:
„22. § A válaszok után az elnök megnyitja a vitát. A napirendi pontokhoz a képviselők és a tanácskozási joggal meghívottak akár írásban, akár szóban hozzászólhatnak. A hozzászólók sorrendjét - figyelembe véve a jelentkezés sorrendjét - az elnök határozza meg.”
5.§ Az alaprendelet 23.§ (4) bekezdése helyébe a következő rendelkezés lép:

„23.§ (4) A képviselő-testület ülésén jelenlevő állampolgár az elnök vagy bármely képviselő javaslatára, a képviselő-testület egyszerű többséggel, vita nélkül hozott döntése alapján egy alkalommal, legfeljebb 2 perc időtartamban felszólalást tehet.”
6. § Az alaprendelet 34.§ (4) bekezdése helyébe a következő rendelkezés lép:

„34.§ (4) A bizottság ezen felül - a módosító javaslatokat is értékelő – ajánlást nyújthat be.”
7.§ Az alaprendelet 38.§-a helyébe a következő rendelkezés lép:

„38. § A képviselő-testület az elnök, illetve a képviselő-testület bármely tagja javaslatára névszerinti szavazást is elrendelhet. A névszerinti szavazásról a képviselő-testület - vita nélkül - egyszerű szótöbbséggel dönt. A képviselők egynegyedének indítványára névszerinti szavazást kell elrendelni. Nem lehet név szerinti szavazást tartani a bizottság létszáma és összetétele tekintetében és a tanácskozások lefolytatásával összefüggő kérdésekben.”
8.§ Az alaprendelet 39.§ (1) bekezdése helyébe a következő rendelkezés lép:

„39. § (1) Ha a javaslat nyílt szavazás során nem kerül elfogadásra, úgy az elnök még ugyanazon ülésnapon elrendelheti a szavazás megismétlését. A javaslat ismételt elvetése esetén a témát - az érintett bizottság javaslatával - a következő ülés napirendjére kell tűzni. Amennyiben a javaslattal kapcsolatban a következő ülésen sem születik döntés a képviselő-testület a témát a napirendjéről leveszi.”
9.§ Az alaprendelet 48.§ (2) bekezdése helyébe a következő rendelkezés lép:

„48.§ (2) Az önkormányzati határozatoknak két fajtája van:

1. normatív határozat,

2. egyéb határozat.”
10.§ Az alaprendelet 51.§ (1), (2) és (6) bekezdése helyébe a következő rendelkezés lép:

„51. § (1) A képviselő-testület üléséről hangfelvétel készülhet, mely a jegyzőkönyv elkészítéséhez nyújt segítséget.

(2) A képviselő-testület üléséről a kézírásos anyag alapján jegyzőkönyvet kell készíteni, melynek elkészítéséről a jegyző gondoskodik.”
(6) A képviselő-testület ülésének jegyzőkönyve nem szó szerint tartalmazza az ülésen elhangzottakat.”
11.§ Az alaprendelet 54.§ (2) bekezdése helyébe a következő rendelkezés lép:

„54.§ (2) A települési képviselő és a polgármester „a helyi önkormányzati képviselők jogállásának egyes kérdéseiről” szóló 2000. évi XCVI. Törvény 10/A.§ (1) bekezdésében foglaltak szerint köteles vagyonnyilatozatot tenni. Jelen rendelet 6. számú melléklete tartalmazza Alsószentiván Község Képviselő-testületének képviselői és hozzátartozói vagyonnyilatkozatának kezeléséről, nyilvántartásáról, ellenőrzéséről szóló szabályzatot.”
12.§ Az alaprendelet 55.§ g )pontja helyébe a következő rendelkezés lép:
„55. § A települési képviselő: 
g) kezdeményezheti, hogy a képviselő-testület vizsgálja felül bizottságának, a polgármesternek - a testület által átruházott - önkormányzati ügyben hozott döntését,”
13.§ Az alaprendelet 65.§ (10) bekezdése helyébe a következő rendelkezés lép:

„65.§ (10) A bizottság elnökét és tagjait a bizottság döntései kötik.” 

14.§ Az alaprendelet 69.§-a az alábbi (5) bekezdéssel egészül ki:

„65.§ (5) A jegyző tartós távolléte esetén az Alapi Közös Önkormányzati Hivatal Sárszetnágotai Kirendeltségének szociális-igazgatási feladatokat ellátó köztisztviselője munkaköri leírása alapján látja el a jegyzői feladatokat.”
15.§ Az alaprendelet 33. sorszámú címe helyébe a következő rendelkezés lép:
„33. Helyi népszavazás”
16.§ (1) Ez a rendelet a kihirdetését követő napon lép hatályba és a hatálybalépését követő 5. napon hatályát veszti.
(2) Hatályát veszti a képviselő-testület és szervei szervezeti és működési szabályzatáról szóló 1/2014. (II. 7.) önkormányzati rendelet 73.§ (1) bekezdése.
  Nagy Lajos






Csalovszkiné Mezei Zsuzsanna

polgármester






  
         jegyző

KIHIRDETÉSI ZÁRADÉK

A rendelet a mai napon kihirdetésre került.

Alsószentiván, 2014. szeptember 1.
Csalovszkiné Mezei Zsuzsanna

jegyző

